SK   SK 
 
 
 EURÓPSKA  
KOMISIA   
V Bruseli 17. 2. 2022  
COM(2022) 43 final  
 
SPRÁVA KOMISIE EURÓPSKEMU PARLAMENTU A RADE  
Polročná správa o vykonávaní operácií financovania v rámci NextGenerationEU podľa 
článku 12 vykonávacieho rozhodnutia Komisie  C(2021) 2502        
       
jún – december 2021       
       
  
 
SK    SK  
Obsah  
1. Úvod  ................................ ................................ ................................ .............................  2 
2. Hlavné výsledky programu financovania NextGenerationEU  ................................ ..... 2 
3. Vytvorenie  a vykonávanie stratégie financovania nástroja NextGenerationEU  ..........  6 
4. Záver  ................................ ................................ ................................ ..........................  11 
Príloha. Prehľad emisií dlhopisov  a pokladničných poukážok  ................................ ................  13 
 
 
 
1 Financovanie nástroja  NextGenerationEU   
k 31. decembru 2021  
Dlhodobá pôžička   Krátkodobá pôžička  
71 miliárd  EUR v dlhopisoch EÚ,   
z toho 12  miliárd  EUR v zelených dlhopisoch   25 miliárd  EUR v troj- a šesťmesačných 
pokladničných poukážkach EÚ,  z ktorých 
20 miliárd  EUR ešte nie je splatených  
KĽÚČOVÉ FAKTY   KĽÚČOVÉ FAKTY  
• 5 syndikovaných transakcií, 2  aukcie   
• Priemerné náklady na financovanie 
0,14 % 
• Sedem - až takmer štrnásťnásobné 
prevýšenie ponuky   • 7 aukcií  
• Priemerný výnos –0,78 % 
• Pomer dopytu  a ponuky 2,55x  
 
Použitie výnosov  
k 31. decembru 2021
 
KĽÚČOVÉ FAKTY  
• Dvadsať členských štátov dostalo granty  a úvery  v rámci Mechanizmu na podporu obnovy  
a odolnosti(2) 
• Platby do šiestich dní od podpísania zmlúv  o úveroch  a dohôd  o financovaní  
 
12 mld. EUR 
v zelených 
dlhopisoch  
6 mld. EUR 
10 mld. EUR 
20 mld. EUR 
11,5 mld. E
UR 
11,5 mld. E
UR 
Splatnosť 10  rokov  
Splatnosť 20  rokov  
Splatnosť 30  rokov  
Splatnosť 7  rokov  
Splatnosť 5  rokov  
Splatnosť 15  rokov  
13,5 mld
. EUR 
11,5 mld.
 EUR 
11,5 mld. 
EUR 
8,5 mld. E
UR 
5 mld. E
UR 
Emitované  
 
Nesplatené  
Splatené  
3 mesiace  
6 mesiaco
v 
Granty Mechanizmu na podporu obnovy 
a odolnosti pre členské štáty EÚ  
Úvery Mechanizmu na podporu 
obnovy a  odolnosti pre členské 
štáty EÚ  
46,4 mld. EU
R 
18 mld. EUR 
8,6 mld.
 EUR(1) 
Ostatné programy  
v rámci rozpočtu EÚ  
 
2 (1) Rozpočet dostupný pre program Horizont Európa, Fond InvestEU, ReactEU, mechanizmus Únie  v oblasti civilnej ochrany 
(RescEU), Európsky poľnohospodársky fond pre rozvoj vidieka (EPFRV)  a Fond na spravodlivú transformáciu. Skutočné 
prostriedky vyplatené kone čným prijímateľom môžu byť nižšie  z dôvodu časových rozdielov.   
(2) Plány podpory obnovy  a odolnosti 22 členských štátov boli schválené do konca roka 2021, ale jeden členský štát dostal 
predbežné financovanie  v januári 2022  a jeden členský štát  o predbežné  financovanie nepožiadal.  
1. Úvod  
NextGenerationEU predstavuje prelomový program financovania, ktorý dokáže 
prostredníctvom pôžičiek zmobilizovať až 5  % HDP EÚ na financovanie spoločnej  a účinnej 
reakcie EÚ na pandémiu COVID -19. NextGenerationEU je dočasný n ástroj,  v rámci ktorého 
môže Komisia od polovice roka 2021 do roku 2026 získať až 800  miliárd  EUR 
prostredníctvom emisií dlhopisov. Výnosy  z týchto emisií dlhopisov umožnia EÚ prekonať 
bezprostredné výzvy  v oblasti obnovy, ale aj urýchliť zelenú transformá ciu a digitalizáciu 
hospodárstva EÚ. Emisiou zelených dlhopisov pre potreby NextGenerationEU sa získa až 
250 miliárd  EUR. NextGenerationEU zahŕňa ročné emisie dlhopisov  v priemernej výške 
približne až 150  miliárd  EUR ročne  v období od polovice roka 2021 do  roku 2026, čím sa EÚ 
stane  v nasledujúcich rokoch jedným  z najväčších emitentov dlhu denominovaného  v eurách.  
V tejto správe, ktorá je prvou polročnou správou podľa článku  12 vykonávacieho rozhodnutia 
Komisie C(2021)  2502, sa hodnotí vykonávanie stratégie  financovania nástroja 
NextGenerationEU od júna do decembra 2021. Správa sa zameriava výlučne na proces 
realizovaný  s cieľom získať  a vyplatiť finančné prostriedky pre potreby NextGenerationEU. 
Nehodnotí sa  v nej, ako boli výnosy použité, okrem iného aj na  zelené výdavky, pretože to 
bude predmetom samostatne podaných správ  v súlade  s nariadeniami  o každom nástroji 
financovanom  z programu NextGenerationEU. Táto správa tvorí jednu časť pravidelného toku 
informácií pre Európsky parlament  a členské štáty  o vyko návaní tohto rozsiahleho  
a inovačného programu financovania. Transparentnosť  a zodpovednosť sú charakteristickými 
znakmi operácií financovania nástroja NextGenerationEU.  
 
2. Hlavné výsledky programu financovania NextGenerationEU  
Za posledných 12  mesiacov sa p ostavenie Komisie na kapitálových trhoch  s dlhovými 
nástrojmi zmenilo. Pred spustením programov SURE1 a NextGenerationEU bola Komisia 
malým  a nepravidelným emitentom, ktorý získaval obmedzené objemy prostriedkov 
(v priemere 2  – 3 miliardy  EUR  v období 2015  – 2019) na financovanie úverových 
programov, ako je Európsky finančný stabilizačný mechanizmus (EFSM)  a makrofinančná 
pomoc.  V priebehu roka 2021 Komisia získala približne 130  miliárd  EUR  – viac než 
50 miliárd  EUR na program SURE, 71  miliárd  EUR na nástro j NextGenerationEU (z  toho 
12 miliárd  EUR vo forme zelených dlhopisov)  a 12 miliárd  EUR na iné úverové programy.  
V rámci programu financovania NextGenerationEU Komisia iniciovala aj program 
pokladničných poukážok EÚ,  v rámci ktorého bol  k 31. decembru 2021  nesplatený 
krátkodobý dlh  v objeme 20  miliárd  EUR. Komisia sa rýchlo zaradila medzi najväčších 
emitentov nového dlhu  v eurách  a stala sa najväčším emitentom zelených dlhopisov na svete.  
                                                 
1  Program SURE predstavuje dočasnú podporu pre členské štáty, ktoré potrebujú zmobilizovať značné finančné 
prostriedky na boj proti negatívnym hospodárskym a  sociálnym dôsledkom vypuknutia nákazy COVID -19 na 
svojom území. Vďaka programu SURE môže EÚ prostredníctvom úverov poskytnúť finančnú pomoc vo výške 
až 100  miliárd  EUR postihnutým členským štátom na riešen ie náhleho zvýšenia verejných výdavkov určených 
na zachovanie zamestnanosti. Právnym základom pre SURE je: nariadenie Rady (EÚ) 2020/672 z  19. mája 
2020 o  zriadení európskeho nástroja dočasnej podpory na zmiernenie rizík nezamestnanosti v  núdzovej situácii  
(SURE) v  dôsledku výskytu ochorenia COVID -19 (Ú.  v. EÚ L 159, 20.5.2020, s.  1). 
 
3 Všetky transakcie pre potreby NextGenerationEU vzbudili veľký záujem  investorov  a boli 
uzavreté za výhodných podmienok pre rozpočet EÚ  a členské štáty. Priemerné náklady na 
financovanie všetkých emisií pre potreby NextGenerationEU uskutočnených  v roku 2021 so 
splatnosťou od 5 do 30  rokov predstavujú 0,14  %. Podmienky boli  v porovnaní  s tými, ktoré 
získali vysoko hodnotené centrálne štáty eurozóny, priaznivé. Výhody týchto atraktívnych 
podmienok financovania sa prenášajú na rozpočet EÚ alebo členské štáty, ktoré dostávajú 
úvery  v rámci Mechanizmu na podporu obnovy  a odolnost i.  
Schopnosť Komisie získavať finančné prostriedky za týchto výhodných podmienok je 
posilnená stabilnými emisiami veľkého objemu dlhopisov pre potreby NextGenerationEU so 
širokou škálou splatností. Tieto charakteristiky emisií umožňujú zvýšenú likviditu d lhopisov 
pre potreby NextGenerationEU na sekundárnych trhoch, čo investorom uľahčuje nákup  
a predaj týchto dlhopisov. Obchodovanie  s dlhopismi pre potreby NextGenerationEU je tak 
pre investorov čoraz atraktívnejšie, čo následne vedie  k lepšiemu oceňovaniu emisií 
NextGenerationEU. Likvidita dlhopisov pre potreby NextGenerationEU sa blíži  k úrovni 
centrálnych štátov eurozóny meranej štandardnými metrikami.2  
Prvá syndikovaná transakcia sa uskutočnila 15.  júna 2021, dva týždne po nadobudnutí 
účinnosti rozhodnu tia o vlastných zdrojoch3, a rýchlo po nej nasledovali ďalšie dve 
transakcie. Vďaka tejto okamžitej rozsiahlej aktivácii programu financovania počas leta 2021 
mohla Komisia vyplatiť všetky prostriedky  v rámci Plánu EÚ na obnovu členským štátom4 
a do rozpoč tu hneď, ako nastala ich splatnosť.  K 31. decembru 2021 Komisia vyplatila 
20 členským štátom  v rámci Mechanizmu na podporu obnovy  a odolnosti 64,3  miliardy  EUR: 
46,4 miliardy  EUR vo forme grantov  a 18 miliárd  EUR vo forme úverov. Všetky prostriedky 
boli vy platené do šiestich pracovných dní od podpísania dohôd  o financovaní  a zmlúv  
o úveroch. Toto včasné  a efektívne vyplácanie finančných prostriedkov umožnila Európska 
centrálna banka,  v ktorej sú vedené centrálne účty NextGenerationEU. Okrem súm 
prevedených do Mechanizmu na podporu obnovy  a odolnosti bolo zo združeného súboru 
financovania NextGenerationEU prevedených viac než 8,6  miliardy  EUR do rozpočtu EÚ na 
financovanie navýšení prostriedkov pre programy financované  z nástroja NextGenerationEU, 
ako sú Hori zont Európa, Fond InvestEU, ReactEU, mechanizmus Únie  v oblasti civilnej 
ochrany (RescEU), Európsky poľnohospodársky fond pre rozvoj vidieka (EPFRV)  a Fond na 
spravodlivú transformáciu.  
Za schopnosťou Komisie tak rýchlo zvýšiť emisie dlhopisov stál  z veľkej časti silný  
a presvedčivý príbeh  o Pláne EÚ na obnovu. Ochota všetkých členských štátov podporiť  –
 prostredníctvom svojich príspevkov do budúcich rozpočtov EÚ  – program financovania 
NextGenerationEU bola najsilnejším možným vyjadrením solidarity  a ambícií Únie  v reakcii 
na krízu. Táto silná politická súdržnosť, doplnená silným úverovým ratingom EÚ, bola 
rozhodujúca pri presviedčaní európskych  a medzinárodných investorov  o vnútornej 
spoľahlivosti tohto nového dlhu pre potreby NextGenerationEU.  
Vykonávanie programu emisie dlhopisov  v takomto rozsahu si takisto vyžadovalo, aby 
Komisia takmer od nuly vybudovala nový finančný aparát, ktorý by bol schopný pravidelne 
vykonávať transakcie vo veľkom objeme. Hoci sedem veľkých transakcií SURE (v  celkovej  
hodnote 90  miliárd  EUR) bolo cennou generálnou skúškou, nástroj NextGenerationEU si 
                                                 
2 Počas druhého a  tretieho štvrťroka 2021 predstavoval mesačný obrat na sekundárnom trhu 15  % 
nesplateného dlhu v  rámci NextGenerationEU. Tento pomer je porovnateľný s  pomerom  pozorovaným na 
najlikvidnejších trhoch so štátnymi dlhopismi eurozóny.  
3 Rozhodnutie Rady (EÚ, Euratom) 2020/2053 zo 14.  decembra 2020 o  systéme vlastných zdrojov Európskej 
únie a  o zrušení rozhodnutia 2014/335/EÚ, Euratom (Ú.  v. EÚ L  424, 15.12.2020, s.  1). 
4 To umožnilo 20 členským štátom získať prostriedky na predbežné financovanie ich grantov, piatim členským 
štátom získať prostriedky na predbežné financovanie ich úverov a  Španielsku získať platbu prvej splátky 
grantu.  
 
4 vyžadoval štruktúrovanejšiu  a odolnejšiu kapacitu. Koncepcia tejto stratégie bola definovaná  
v oznámení5 a súbore rozhodnutí prijatých 14.  apríla 2021, ktoré položili zákl ady programu 
financovania NextGenerationEU. Nasledujúce grafické znázornenie rekapituluje hlavné 
míľniky pri budovaní kapacít Komisie na vykonávanie diverzifikovanej stratégie financovania 
podobnej štátnej stratégii.  
                                                 
5 Oznámenie COM(2021)  250 o  novej  stratégii financovania na financovanie nástroja NextGenerationEU 
(uverejnené 14.  apríla 2021). Pozri com2021_250_en_act_p art1_v3.pdf (europa.eu) . 
 
5 Obrázok  1: Kľúčové kroky pri zriaďova ní operácií financovania nástroja 
NextGenerationEU  
 
 
 
 
 
 
 
 
 
 
 
Na dosiahnutie týchto míľnikov bolo potrebných niekoľko kľúčových faktorov vrátane:  
1. spoľahlivého odhadu potrieb čerpania prostriedkov Mechanizmu na podporu obnovy  
a odolnosti ako východiskového bodu pre spoľahlivé plánovanie emisií dlhopisov;  
2. zriadenia siete primárnych dílerov  v máji 2021  s cieľom uľahčiť efektívne 
vykonávanie aukcií  a syndikovaných transakcií  a podporiť likviditu dlhopisov pre 
potreb y NextGenerationEU na sekundárnom trhu. Do konca roka 2021 bolo do siete 
prijatých 42  bánk  a investičných spoločností so sídlom  v 12 rôznych členských 
štátoch6. Patria sem všetci významní aktéri pôsobiaci  v oblasti umiestňovania štátneho 
dlhu a dlhu emitov aného štátmi, nadnárodnými spoločnosťami  a agentúrami. Táto 
celoeurópska sieť primárnych dílerov umožňuje EÚ umiestňovať dlhopisy  
a pokladničné poukážky EÚ  v čo najširšej základni investorov  – v EÚ aj mimo nej;  
3. spustenia prispôsobenej aukčnej platformy na aukcie dlhopisov  a pokladničných 
poukážok EÚ  v septembri 2021, ktorá využíva systém TELSAT francúzskej národnej 
banky Banque de France. Aukcie sú nákladovo efektívnym spôsobom emitovania dlhu 
vo forme pokladničných poukážok EÚ  a dlhopisov;  
4. vytvorenia silné ho rámca správy umožňujúceho dohľad nad nepretržitým 
vykonávaním operácií financovania spôsobom, ktorý minimalizuje kľúčové riziká  
a zabezpečuje úplnú transparentnosť  a zodpovednosť.  V koncepcii operácií 
financovania nástroja NextGenerationEU, ako je stano vená  v rozhodnutí  o správe  
z apríla 20217, sa pripisuje ústredné miesto identifikácii  a zmierňovaniu rizík. Na 
                                                 
6 Odvtedy bola do siete prijatá 43.  inštitúcia. Najnovší zoznam je k  dispozícii na webovom sídle Komisie: Sieť 
primárnych dílerov |  Európska komisia (europa.eu) . 
7 Vykonávacie rozhodnutie Komisie zo 14.  apríla 2021, ktorým sa stanovujú potrebné opatre nia na správu 
operácií vypožičiavania si podľa rozhodnutia Rady (EÚ, Euratom) 2020/2053 a  na úverové operácie 
súvisiace s  úvermi poskytnutými v  súlade s  článkom  15 nariadenia Európskeho parlamentu a  Rady (EÚ) 
2021/241 (C/2021/2502 final).  
1. jún 
Zverejnenie 
prvého plánu 
financovania  
1. jún 
Prijatie ročného 
rozhodnutia 
o vypožičaní si 
finančných 
prostriedkov  
14. apríl  
Prijatie 
diverzifikovanej 
stratégie  
financovania  
15. jún 
Inaugur ačná 
emisia pre 
potreby 
NextGeneration
EU 
(20 mld.  EUR)  
31. máj 
Spustenie  
siete 
primárnych 
dílerov  
1. september  
Manažér 
zodpovedný 
za riadenie 
rizík sa ujíma 
funkcie  
7. september  
Zverejnenie 
rámca 
zelených 
dlhopisov  
15. september  
Inauguračná 
aukcia 
pokladničných 
poukážok EÚ  
12. október  
Inauguračná 
emisia 
zelených 
dlhopisov  
(12 mld. EUR)  
 
6 zabezpečenie nezávislého dohľadu nad všetkými aspektmi programu financovania 
NextGenerationEU bol  v decembri 2021 na základe koncepcie NextGenera tionEU  
v oblasti riadenia rizík  a dodržiavania súladu  s predpismi prijatej na vysokej úrovni 
vymenovaný manažér zodpovedný za riadenie rizík, ktorý je vo funkcii od 
1. septembra 2021. Manažéra zodpovedného za riadenie rizík pri vykonávaní tejto 
koncepcie p odporuje Výbor pre riziká  a dodržiavanie predpisov, ktorý prvýkrát 
zasadol  v decembri 2021;  
5. zverejnenia rámca zelených dlhopisov NextGenerationEU  v septembri 2021.  V rámci, 
ktorý vychádza  z nariadenia  o Mechanizme na podporu obnovy  a odolnosti8 a takisto 
integruje mnohé aspekty normy pre európske zelené dlhopisy  a taxonómie, je 
identifikovaných deväť rozsiahlych kategórií oprávnených výdavkov: energia  
z obnoviteľných zdrojov, digitálne technológie pre zelenú transformáciu, energetická 
účinnosť, čistá doprava, adaptácia na zmenu klímy, voda, odpad, biodiverzita  
a výskum  a inovácie podporujúce zelenú transformáciu. Rámec preskúmal 
poskytovateľ stanoviska druhej strany. Prvý zelený dlhopis bol emitovaný 12.  októbra 
2021  a vyniesol 12  miliárd  EUR, ktoré sa  použijú výlučne na zelené  a udržateľné 
investície  v celej EÚ. Dopyt po inauguračnom zelenom dlhopise viac než 
jedenásťnásobne prevýšil ponuku, pričom tento dlhopis vzbudil záujem širokého 
spektra investorov  a dodnes zostáva najväčšou emisiou zelených dlho pisov na svete.  
 
3. Vytvorenie  a vykonávanie stratégie financovania nástroja NextGenerationEU  
V tejto časti správy sa skúma pokrok pri rozvíjaní ôsmich spôsobilostí, ktoré boli  v uvedenom 
oznámení zo 14.  apríla 2021 označené za rozhodujúce pre úspešnú realiz áciu tohto programu 
financovania.  
3.1. Štruktúrované plánovanie  a oznamovanie zámerov týkajúcich sa emisií  
Program financovania NextGenerationEU je založený na štruktúrovanom prístupe  
k plánovaniu jeho emisných činností  v ročných  a šesťmesačných cykloch. T oto plánovanie sa 
opiera  o poskytovanie podrobných informácií  o potrebách čerpania prostriedkov  z plánu 
obnovy, ktoré sa pravidelne aktualizujú.  
Tento cyklus sa začína ročným rozhodnutím  o vypožičaní si finančných prostriedkov,  
v ktorom sa stanovuje horná hranica objemu emisií dlhopisov  a nesplateného dlhu  v rámci 
programu pokladničných poukážok EÚ. Tieto kľúčové aspekty predstavujú pre Komisiu 
pevnú oporu pri organizovaní operácií prijímania pôžičiek. Ročné rozhodnutie  o vypožičaní si 
finančných prostriedkov na rok 2021 umožnilo Komisii emisie  v roku 2021 do výšky najviac 
125 miliárd  EUR  v rámci dlhodobého financovania  a do maximálnej nesplatenej výšky 
60 miliárd  EUR  v rámci krátkodobého financovania.  
Komisia potom pripraví plán financovania,  v ktorom stanoví kalendár emisií  a kľúčové 
finančné parametre pre budúce transakcie. Tieto informácie sa oznamujú verejne, pretože 
investori ich potrebujú, aby mohli pripraviť alokáciu finančných prostriedkov na transakcie 
                                                                                                                                                         
 
8 Všetky výdavky  musia rešpektovať zásadu „nespôsobovať významnú škodu“, pokiaľ ide o  ostatné 
environmentálne ciele. Na tento účel sa členské štáty v  dohodách o  financovaní a  zmluvách o  úveroch 
dohodli, že budú pravidelne podávať správy o  výdavkoch spojených so zelenými i nvestíciami.  
 
 
7 Komisie, čím sa uľahčuje úspešné čer panie emisií pre potreby NextGenerationEU pri nižších 
nákladoch.  V prvom pláne financovania nástroja NextGenerationEU sa stanovil cieľový 
objem dlhopisov EÚ vo výške 80  miliárd  EUR.  
Komisia prijala ročné rozhodnutie  o vypožičaní si finančných prostriedkov9 a zverejnila svoj 
prvý plán financovania10 v rovnaký deň, ako nadobudlo účinnosť rozhodnutie  o vlastných 
zdrojoch  – 1. júna 2021.  
Vyplácanie prostriedkov členským štátom  v rámci Mechanizmu na podporu obnovy  
a odolnosti, čo predstavuje 90  % platieb  v rámci nástroja NextGenerationEU, je spojené  
s určitou neistotou, pokiaľ ide  o presné načasovanie  a sumy.  V prípade, že sa skutočné 
potreby čerpania odchyľujú od pôvodných prognóz, môže vzniknúť potreba revidovať plán 
financovania.  K takejto revízii plánu financo vania na druhý polrok 2021 došlo  v novembri 
2021, keď bol cieľ financovania mierne upravený smerom nadol, čo odrážalo aktualizované 
posúdenie potrieb platieb  v rámci nástroja obnovy NextGenerationEU11. Na základe tohto 
revidovaného cieľa Komisia  v roku 2021  emitovala dlhopisy  v hodnote 70,992  miliardy  EUR. 
Všetky emisie dlhopisov  a pokladničných poukážok pre potreby NextGenerationEU, ktoré sa 
uskutočnili  v roku 2021, sú uvedené  v prílohe  k tejto správe.  
Komisia 14.  decembra 2021 uverejnila ročné rozhodnutie  o vypožičaní si finančných 
prostriedkov na rok 202212, ako aj plán financovania  a kalendár emisií na obdobie od januára 
do konca júna 202213. Ročné rozhodnutie  o vypožičaní si finančných prostriedkov na rok 
2022 umožňuje Komisii emisie  v roku 2022 do výšky n ajviac 140  miliárd  EUR  v rámci 
dlhodobého financovania  a do maximálnej nesplatenej výšky 60  miliárd  EUR  v rámci 
krátkodobého financovania.  V pláne financovania na prvý polrok 2022 sa počíta  s emisiou 
dlhodobých dlhopisov EÚ  v objeme 50  miliárd  EUR  v období  od januára do júna 2022, 
pričom túto emisiu doplnia krátkodobé poukážky EÚ. Plán financovania na prvý polrok 2022 
bol prijatý po preskúmaní manažérom zodpovedným za riadenie rizík.  
Pri plánovaní emisií pre potreby NextGenerationEU sa zohľadňuje aj dlhodob ejšia 
perspektíva, ktorá je potrebná pre stabilné  a postupné splácanie dlhu, ako sa blíži dátum jeho 
splatnosti.  V súlade  s požiadavkami rozhodnutia  o vlastných zdrojoch Komisia plánuje 
splatnosť svojich emisií  a súvisiace splátky tak, aby do roku 2058 doc hádzalo  k stabilnému  
a predvídateľnému poklesu záväzkov  v rámci NextGenerationEU.  
3.2. Účinná koordinácia  s vnútroštátnymi  a partnerskými emitentmi  
Uverejnenie šesťmesačných plánov financovania vrátane kalendára emisií je dôležitým 
nástrojom na koordináciu  s nadnárodnými  a vnútroštátnymi úradmi pre riadenie dlhu, ktoré 
takisto realizujú veľké emisné programy na pokrytie svojich potrieb financovania.  
Okrem toho Komisia pri viacerých príležitostiach poskytla Výboru Európskeho parlamentu 
pre rozpočet  a Hospodá rskemu  a finančnému výboru informácie  o operáciách financovania 
nástroja NextGenerationEU. Zúčastňuje sa na zasadnutiach podvýboru Hospodárskeho  
                                                 
9  Vykonávacie rozhodnutie Komisie z  1. júna 2021, ktorým sa stanovuje rámec pre operácie vypožičiavania si 
a operácie riadenia dlhu v  rámci nástroja NextGenerationEU na rok 2021 (C/2021/3991 final).  
10 factsheet_funding_plan_jan -jun-2022.pdf (europa.eu) . 
 
11 factsheet_funding_plan_v7.pdf (europa.eu) . 
12 Vykonávacie rozhodnutie Komisie zo 14.  decembra 2021, ktorým sa stanovuje rámec pre operácie 
vypožičiavania si a  operácie riadenia dlhu v  rámci nástroja NextGenerationEU na rok 2022 (C/2021/9336 
final) . 
13 factsheet_funding_plan_jan -jun-2022.pdf (europa. eu). 
 
 
8 a finančného výboru pre trhy so štátnymi cennými papiermi  v EÚ (ESDM), kde je 
vykonávanie programu financovania  NextGenerationEU pravidelným bodom programu.  
3.3. Účinné riadenie likvidity na vyrovnanie kladných  a záporných peňažných tokov  
Kľúčovým meradlom úspechu nástroja NextGenerationEU je schopnosť programu vyplácať 
všetky sumy  v čase ich splatnosti (alebo splácania)  a vyhnúť sa potrebe získavať finančné 
prostriedky za nevhodných trhových podmienok.  V tomto ohľade je rozhodujúci proaktívny 
prístup  k riadeniu likvidity  a schopnosť získať finančné prostriedky za atraktívnych 
podmienok  v krátkom čase.  
Od začiat ku operácií financovania drží Komisia variabilnú prudenciálnu rezervu hotovosti 
ako dôležitú ochranu pred nedostatkom likvidity, ktorý by mohol Komisii zabrániť včas 
splniť žiadosti  o vyplatenie prostriedkov. Na riadenie týchto likvidných rezerv si Komisia  
v roku 2021 zriadila účet  v Európskej centrálnej banke, aby tieto dôležité hotovostné rezervy 
neboli vystavené riziku protistrany.  
Tento likvidný vankúš bol podporený využívaním celej škály nástrojov  v rámci 
diverzifikovanej stratégie financovania, ktoré Komisii poskytujú flexibilitu potrebnú na 
vyrovnanie kladných  a záporných peňažných tokov. To zahŕňalo aj využitie úverových liniek  
v júli/auguste 2021. Tieto úverové linky umožnili Komisii splniť počas leta všetky žiadosti  
o platby od členských štátov na predbežné financovanie ich plánov obnovy  a odolnosti  
a zároveň zabrániť nadmernej ponuke dlhopisov na nelikvidnom trhu. Sumy získané 
prostredníctvom týchto úverových liniek sú  v súčasnosti úplne splatené.  
Od septembra 2021 môže Komisia využívať program pokladničných poukážok EÚ na 
zvýšenie likvidity za konkurenčných podmienok. Od 15.  septembra do 31.  decembra 2021 
Komisia zorganizovala sedem aukcií pokladničných poukážok EÚ,  v rámci ktorých získala 
25 miliárd  EUR prostredníctvom trojmesačných  a šesťmesač ných pokladničných poukážok 
EÚ, pričom 5  miliárd  EUR bolo splatených  v decembri 2021. Vážený priemer výnosov 
dosiahnutých  v aukciách bol –0,78 % a priemerný pomer dopytu  a ponuky (čo je požadovaná 
suma  v porovnaní  s ponúkanou sumou  v aukcii) bol 2,55x. Obe  metriky naznačujú veľký 
dopyt zo strany primárnych dílerov  v našej sieti  a poukazujú na silné operácie krátkodobého 
financovania.  
Tým, že sa Komisia vybavila týmito prostriedkami na riadenie likvidity, bola schopná splniť 
všetky žiadosti  o platbu do šiest ich dní.  
3.4. Silná spôsobilosť vykonávať jednotlivé operácie financovania  
Komisia posilnila svoje vykonávacie kapacity  v oblasti financovania, čo jej umožnilo využiť 
kombinované formáty transakcií na pokrytie potrieb financovania nástroja 
NextGenerationEU:  v prvých šiestich mesiacoch Komisia využila päť syndikovaných 
transakcií, dva dlhopisy  a sedem aukcií pokladničných poukážok, nové emisie  a existujúce 
dlhopisy, ako aj úverové linky.  
Dvomi najdôležitejšími prvkami tejto posilnenej kapacit y boli:  
a) vytvorenie celoeurópskej siete primárnych dílerov  
Po vyhlásení výzvy na vyjadrenie záujmu14 Komisia 31.  mája 2021 zverejnila zoznam 
39 bánk  a investičných spoločností, ktoré úspešne požiadali  o vstup do jej siete primárnych 
                                                 
14 Rozhodnutie Komisie (EÚ, Euratom) 2021/625 zo 14.  apríla 2021 o  zriadení siete primárnych dílerov 
a vymedzení kritérií oprávnenosti týkajúcich sa mandátov vedúceho manažéra a  spolumanažéra pre 
syndikované transakcie na účely vypožičiavania si Komis iou v  mene Únie a  Európskeho spoločenstva pre 
atómovú energiu.  
 
9 dílerov. Zápis sa otvá ra priebežne pre členov vnútroštátnych alebo iných sietí primárnych 
dílerov  v EÚ. K 31. decembru 2021 mala Komisia  v sieti primárnych dílerov EÚ 42  bánk  
a investičných spoločností so sídlom  v 12 členských štátoch vrátane všetkých významných 
aktérov  v oblas ti umiestňovania štátneho dlhu  a dlhu emitovaného štátmi, nadnárodnými 
spoločnosťami  a agentúrami,  s rôznymi obchodnými modelmi  a s pôsobnosťou po celom 
svete.  
Komisia udržiava dialóg  s primárnymi dílermi (aj prostredníctvom štruktúrovanej spätnej 
väzby). Takisto zabezpečuje, aby bol výber primárnych dílerov pre syndikované transakcie 
založený na prísnom uplatňovaní kvantitatívnych  a kvalitatívnych kritérií,  a to pri súčasnom 
uplatňovaní rotácie  s cieľom zaistiť, že mandát nedostanú vždy tie isté banky.  
b) vytvorenie najmodernejšej aukčnej platformy  
Komisia  s podporou Banque de France zriadila  v roku 2021 aukčnú platformu pre 
pokladničné poukážky EÚ  a dlhopisy. Primárni díleri boli  v priebehu leta 2021 pripojení  
k systému TELSAT Banque de France, čo Komisii  umožnilo spustiť 15.  septembra 2021 prvú 
aukciu pokladničných poukážok EÚ  a 27. septembra 2021 prvú aukciu dlhopisov.  
Aukčná platforma umožnila Komisii zaviesť popri syndikovaných transakciách aj pravidelný 
program aukcií.  
Od 15.  septembra do 31.  decembr a 2021 Komisia zorganizovala sedem aukcií pokladničných 
poukážok EÚ,  v rámci ktorých získala 25  miliárd  EUR prostredníctvom trojmesačných  
a šesťmesačných pokladničných poukážok EÚ, pričom 5  miliárd  EUR bolo splatených  
v decembri 2021. Okrem toho Komisia zí skala 5  miliárd  EUR prostredníctvom dvoch aukcií 
dlhopisov.  
3.5. Spoľahlivé systémy správy  a riadenia rizík  
Komisia stanovila jasný  a spoľahlivý rámec správy  s cieľom štruktúrovať hlavné 
rozhodovacie procesy (napr. ročné rozhodnutie  o vypožičaní si finančn ých prostriedkov), 
spôsoby vykonávania (plán financovania)  a kapacity (napr. syndikované transakcie  a aukcie)  
v rámci operácií financovania  a zabezpečiť spoľahlivý  a nezávislý dohľad. Súvisiace 
pripomienky už boli uvedené  v predchádzajúcom texte.  
Potreba i dentifikovať, minimalizovať  a riadiť zostávajúce riziká je súčasťou každého 
kľúčového obchodného procesu  v programe financovania NextGenerationEU. Využívanie 
diverzifikovanej stratégie financovania je samo osebe prostriedkom na zmiernenie rizík 
neschopnost i načas alebo za primeraných podmienok financovať potreby plánu obnovy. 
Komisia  s cieľom zabezpečiť trvalé  a intenzívne zameranie na minimalizáciu rizík 
vymenovala manažéra zodpovedného za riadenie rizík  a pracovníka zodpovedného za 
dodržiavanie súladu  s predpismi, zriadila Výbor pre riziká  a dodržiavanie predpisov, ktorý 
podporuje manažéra zodpovedného za riadenie rizík,  a na vysokej úrovni prijala koncepciu 
riadenia rizík  a dodržiavania súladu  s predpismi.  
V júni 2021 Komisia vymenovala manažéra zodpovedného za riadenie rizík, ktorý sa ujal 
funkcie 1. septembra 2021. Manažér zodpovedný za riadenie rizík vypracoval koncepciu 
riadenia rizík  a dodržiavania súladu  s predpismi, ktorú schválil Výbor pre riziká  
a dodržiavanie predpisov  a 1. decembra 2021  aj komisár pre rozpočet  a administratívu 
Johannes Hahn. Táto koncepcia zahŕňa primeraný rámec riadenia rizík  a dodržiavania 
predpisov, ktorý umožňuje dohľad nad rizikami  a otázkami dodržiavania predpisov 
vyplývajúcimi  z vykonávania operácií vypožičiavania  si, riadenia dlhu  a poskytovania úverov  
v rámci NextGenerationEU,  a sú v nej stanovené primerané opatrenia na zmiernenie rizík  
a postupy monitorovania. Manažér zodpovedný za riadenie rizík zabezpečuje, aby sa táto 
 
10 koncepcia vykonávala komplexne  a konziste ntne,  a každoročne podáva Komisii správy  
o vykonávaní tejto koncepcie.  
3.6. Riešenia back -office, platieb  a účtovania prispôsobené na daný účel  
Komisia posilnila svoju funkciu back -office  a účtovnú funkciu, aby sa zabezpečilo efektívne 
vykonávanie  a audito vateľnosť všetkých transakcií  a povinnosť zodpovedať sa za ne. 
Konkrétne:  
− Komisia včas prispôsobila svoj systém zaznamenávania  a účtovania transakcií tak, aby 
boli všetky transakcie vypožičiavania si  a poskytovania úverov od začiatku operácií 
financovania nástroja NextGenerationEU  v júni 2021 riadne zaznamenané  v systéme,  
− Komisia spolu  s Európskou centrálnou bankou zahrnula údaje členských štátov do 
platobných systémov  a tie otestovala  s členskými štátmi, aby sa všetky platby 
členským štátom mohli spracovať  bezpečne, rýchlo  a kedykoľvek,  
− Komisia 4.  júna 2021 aktualizovala program emisie dlhopisov EÚ  a Euratomu, aby 
okrem iného zahŕňal aj aukcie,  
− Komisia spolu so svojím emisným agentom stanovila nové postupy pre aukcie, čo 
viedlo  k hladkému spracovaniu všetk ých primárnych transakcií  v deň vyrovnania,  
− Komisia pripravila systém účtovania tak, aby bolo možné riadne vypracovať finančné 
výkazy  a aby ich mohol včas overiť externý audítor.  
3.7. Atraktívne úvery  v rámci Mechanizmu na podporu obnovy  a odolnosti  
V rámci nástroja NextGenerationEU je Komisia oprávnená vyčleniť až 385  miliárd  EUR na 
financovanie úverov  v rámci Mechanizmu na podporu obnovy  a odolnosti pre členské štáty. 
Do konca roka 2021 bolo takmer 40  % celkového objemu úverov  v rámci Mechanizmu na 
podporu obnovy  a odolnosti pridelených šiestim členským štátom15, ktorých žiadosti  o úver 
boli schválené. Členské štáty môžu požiadať  o úverovú podporu do 31.  augusta 2023.  
Podmienky ponúkané pri týchto úveroch boli veľmi výhodné vďaka emisiám EÚ  s vysokým  
ratingom  a silnému dopytu investorov (dopyt po syndikovaných transakciách dlhopisov 
sedem - až takmer štrnásťnásobne prevyšoval ponuku). Aj ďalšie úverové podmienky pre 
prijímajúce členské štáty sú navrhnuté tak, aby sa tieto úvery stali atraktívnym zdrojo m 
štátneho financovania. Členské štáty budú splácať amortizované splátky po uplynutí obdobia 
odkladu 10  rokov, čo im umožní pred začiatkom splácania ťažiť  z rastu vyvolaného 
reformami  a investíciami. Po uplynutí počiatočného obdobia odkladu budú členské št áty 
každoročne splácať 5  % vyplatených súm. Týmto rozložením splácania  v čase sa predíde 
obdobiam vysokých splátok pre rozpočet EÚ aj členské štáty. Tento prístup  k štruktúrovaniu 
úverov sa bude uplatňovať rovnakým spôsobom pre všetky členské štáty, ktoré dostávajú 
úvery.  
V júli 2021 Komisia uverejnila rozhodnutie16, v ktorom sa stanovuje, ako sa náklady 
vynaložené na združený súbor financovania NextGenerationEU rozdelia medzi členské štáty, 
ktoré dostávajú úvery  z Mechanizmu na podporu obnovy  a odolnosti,  a rozpočet EÚ. 
Príslušné náklady sa alokujú prijímajúcim členským štátom  a rozpočtu EÚ na základe ich 
zodpovedajúceho podielu prijatej finančnej podpory. Touto metodikou alokácie nákladov  a jej 
uplatňovaním sa zabezpečí objektívny, spravodlivý  a jasne zdok umentovaný základ pre 
výpočet  a alokáciu príslušného podielu všetkých nákladov rozpočtu EÚ alebo členským 
štátom, ktoré dostávajú úvery  z Mechanizmu na podporu obnovy  a odolnosti.  
                                                 
15 Cyprus, Grécko, Portugalsko, Rumunsko, Slovinsko a  Taliansko.  
16 Vykonávacie rozhodnutie Komisie (EÚ) 2021/1095 z  2. júla 2021, ktorým sa stanovuje metodika alokácie 
nákladov súvisiacich s operáciami vypožičiavania si a  riadenia dlhu v  rámci nástroja NextGenerationEU 
(C/2021/4864).  
 
11 3.8. Účinná komunikácia  a dosah na investorov  
Od začiatku operácií financovania nástroja NextGenerationEU Komisia rozvinula komplexnú 
stratégiu vzťahov  s investormi  a súbor nástrojov na prepojenie so svojou investorskou 
základňou:  
− Komisia  v deň predstavenia svojej diverzifikovanej stratégie financovania  spustila 
komplexné  webové sídlo17, na ktorom informuje všetky zainteresované strany, širokú 
verejnosť  a investorov  o svojich operáciách financovania,  
− Komisia začala vydávať informačné bulletiny  o vypožičiavaní si prostriedkov na 
obnovu („EU Borrowing for Recovery“), ktoré je j umožňujú pravidelne  
a transparentne komunikovať  s komunitou investorov. Prvé dve vydania bulletinu sú  
k dispozícii online na webovom sídle „The EU as  a borrower“  a predplatiť si ich môžu 
všetky zainteresované strany,  
− Komisia sa aktívne spojila  s investor mi na celom svete prostredníctvom 
štruktúrovaných návštev (turné),  v júni a septembri 2021 zorganizovala globálne 
výzvy pre investorov  a uskutočnila tri stretnutia siete primárnych dílerov,  
− Komisia spravuje vlastnú stránku na termináli Bloomberg, kde ponúk a investičnej 
komunite informácie  o svojich aukciách  v reálnom čase,  
− s cieľom informovať širšiu verejnosť  o svojej práci Komisia pravidelne pripravuje  
a šíri tlačové materiály, ktoré sú vždy dostupné online na jej webovom sídle,  
a poskytuje informácie  v reálnom čase prostredníctvom sociálnych médií (Twitter, 
LinkedIn). Komisár Johannes Hahn  a odborníci Európskej komisie pravidelne 
vystupovali pred novinármi, aby poskytli ďalšie informácie,  
− Komisia  v spolupráci  s Európskou investičnou bankou (EIB) vytvára  databázu 
vzťahov  s investormi, pomocou ktorej môže štruktúrovane riadiť vzťahy  s investormi 
prostredníctvom aktívneho monitorovania správania investorov  a trendov,  s cieľom 
identifikovať potrebné opatrenia podporujúce dosah na trhy  a investorov  a vytvárať  
štatistiky na účely riadenia  a komunikácie.  
4. Záver  
Za posledných 12  mesiacov sa Komisia zmenila  z malého emitenta, ktorý získaval finančné 
prostriedky na financovanie relatívne malých úverových programov, ako je Európsky 
finančný stabilizačný mechanizmus ( EFSM)  a makrofinančná pomoc, na jedného  z najväčších 
emitentov  v eurách.  V priebehu roka 2021 emitovala dlhopisy  v objeme 130  miliárd  EUR 
(71 miliárd  EUR pre NextGenerationEU)  a v období 2021  – 2026 môže emitovať dlhopisy  
v hodnote približne 150  miliárd  EUR ročne.  
Všetka infraštruktúra  a procesy potrebné na vykonávanie tohto rozsiahleho programu 
financovania boli zavedené  v rekordne krátkom čase. To umožnilo, aby sa financovanie 
nástroja NextGenerationEU začalo 15.  júna 2021, dva týždne po splnení všetkých zákonných 
podmienok na začatie tohto  programu pôžičiek. Všetky sumy splatné do rozpočtu EÚ alebo 
členským štátom boli vyplatené do šiestich pracovných dní od splnenia formalít. Nedošlo  
k žiadnym oneskoreniam. Všetky transakcie pre potreby NextGenerationEU boli vykonané 
technicky zdatným spôsobom  a tešili sa veľmi silnej podpore trhu (dopyt  v knihách 
objednávok prevýšil ponuku sedem - až štrnásťnásobne). Transakcie boli uzavreté za 
výhodných podmienok (priemerné náklady na financovanie transakcií na rok 2021 boli 
0,14 %) a dlhopisy EÚ sa teraz obchodujú na rovnakej úrovni ako dlhopisy centrálnych štátov 
eurozóny (a  nie iných emitentov spomedzi štátov, nadnárodných spoločností  a agentúr).  
                                                 
17 The EU as a borrower – investor relations (Výpožičky EÚ na kapi tálových trhoch  – vzťahy s  investormi) | 
Európska komisia (europa.eu) . 
 
12 Tieto výsledky sú veľmi povzbudivým začiatkom programu NextGenerationEU.  Prioritou na 
nasledujúce roky bude nadviazať na tento dobrý začiatok  a dosiahnuť trvalo vysokú úroveň 
vykonávania všetkých transakcií.  
Záverom možno konštatovať, že NextGenerationEU poskytuje EÚ účinný nástroj na 
financovanie obnovy  a na to, aby vyšla  z krízy odolnejšia, spravodlivejšia  a ekologickejšia. 
Posilňuje aj medzinárodnú úlohu eura, prispieva  k rozvoju európskych kapitálových trhov  
s dlhovými nástrojmi  a posilňuje bankovú úniu tým, že pomáha bankám diverzifikovať 
regulačný kapitál. Vykonávanie toh to nástroja  v nadchádzajúcich mesiacoch  a rokoch 
predstavuje príležitosť na upevnenie týchto prínosov.  
 
13 Príloha. Prehľad emisií dlhopisov  a pokladničných poukážok  
 
Obrázok  1: Prehľad syndikovaných transakcií  a aukcií dlhopisov NextGenerationEU 
(NGEU)  
Nástroj  Deň  
uzavretia 
obchodu  Deň  
vyrovnania  Splatnosť  
 Emitovaná 
suma   
 (v mld.  EUR)  
dátum  počet rokov  
2. štvrťrok 2021  
1. syndikovaná 
transakcia 
NGEU  15. 6. 2021  22. 6. 2021  4. 7. 2031  10 20 
2. syndikovaná 
transakcia 
NGEU  29. 6. 2021  6. 7. 2021  6. 7. 2026  5 9 
6. 7. 2051  30 6 
3. štvrťrok 2021  
3. syndikovaná 
transakcia 
NGEU  13. 7. 2021  20. 7. 2021  4. 7. 2041  20 10 
4. syndikovaná 
transakcia 
NGEU  14. 9. 2021  21. 9. 2021  4. 10. 2028  7 9 
1. aukcia 
dlhopisov  27. 9. 2021  29. 9. 2021  6. 7. 2026  5 2,495  
4. štvrťrok 2021  
5. syndikovaná 
transakcia 
zelených 
dlhopisov 
NGEU  12. 10. 2021  19. 10. 2021  4. 2. 2037  15,3 12 
2. aukcia 
dlhopisov  25. 10. 2021  27. 10. 2021  4. 10. 2028  7 2,497  
Spolu  70,992  
 
  
 
14 Obrázok  2: Prehľad aukcií pokladničných poukážok EÚ 
Nástroj  Deň  
uzavretia 
obchodu  Deň  
vyplatenia  Splatnosť  Emitovaná 
suma   
 (v EUR ) dátum  počet 
mesiacov  
3. štvrťrok 2021  
1. aukcia 
pokladničných 
poukážok EÚ  15. 9. 2021  17. 9. 2021  3. 12. 2021  3 mesiace  2 999 000 000 
4. 3. 2022  6 mesiacov  1 997 000 000 
2. aukcia 
pokladničných 
poukážok EÚ  22. 9. 2021  24. 9. 2021  3. 12. 2021  3 mesiace  1 997 000 000 
4. 3. 2022  6 mesiacov  1 996 000 000 
4. štvrťrok 2021  
3. aukcia 
pokladničných 
poukážok EÚ  6. 10. 2021  8. 10. 2021  7. 1. 2022  3 mesiace  2 996 000 000 
8. 4. 2022  6 mesiacov  1 996 000 000 
4. aukcia 
pokladničných 
poukážok EÚ  20. 10. 2021  22. 10. 2021  7. 1. 2022  3 mesiace  1 499 000 000 
8. 4. 2022  6 mesiacov  1 499 000 000 
5. aukcia 
pokladničných 
poukážok EÚ  3. 11. 2021  5. 11. 2021  4. 2. 2022  3 mesiace  1 497 000 000 
6. 5. 2022  6 mesiacov  1 496 000 000 
6. aukcia 
pokladničných 
poukážok EÚ  17. 11. 2021  19. 11. 2021  4. 2. 2021  3 mesiace  998 000 000 
6. 5. 2022  6 mesiacov  994 000 000 
7. aukcia 
pokladničných 
poukážok EÚ  1. 12. 2021  3. 12. 2021  4. 3. 2021  3 mesiace  1 495 000 000 
3. 6. 2022  6 mesiacov  1 496 000 000